Gisy-les-Nobles – gmin we Francyji, we regijůńe Burgůndyjo, we departamyńće Yonne. Mo 10,91 km² wjyrchu a podug danych ze 2012 roku půmjyszkiwało sam 586 ludźůw.

Eka Třech Cysořůw (pol.: Trójkąt Trzech Cesarzy, mjym.: Dreikaisereck) – mjano placu, kaj uod 1846 do I wojny światowyj stykouy śe grańice třech cysorstw: Ńymjec (Prusůw), Austryje a Rusyje. Ležy we grańicach Myslowicůw, tam kaj zbjygajům śe Bjouo a Čorno Přemša. Teryn mjyndzy řykůma naležou do Ńymjec, źymja na lewym břygu do Austryje, a na prawym do Rusyje. Podug cajtůngůw s anfanga XX wjeku, plac tyn přićůngou uod 3 do 8 tys. turystůw bez tydźyń. We 1907 wybudowano sam půnkt widokowy - Wježa Bismarcka, kero zbuliuy polske wuadze we 1937 roku.

Jedyn – naturalno nůmera rozlygowano půmjyndzy 0 a 2. Nojmajso całkowito nůmera dodatńo, ńy je ańi pjyrszům nůmerům, ńi złożonům nůmerům. Bez ńykerych uznowano za pjyrszo naturalno nůmera, atoli zauobycz uznowane je, aże nul tyż je naturalnům nůmerům.

Wyspa bůua s anfanga pomjyškiwano bez Indjanerůw s plymjeńo Arawakůw, a ńyskoři Taino kerych sam zastoua ekspedycyjo Kolůmba we 1493 roku. We 1502 Nicolás de Ovando průbowou zauožyć sam stouo uosada, kero pomjyškiwouo 2000 Hišpanůw, nale skiž tygo, co na wyspje bůuo za mauo placu a dostawy jodua přiuaźiuy sam ńyregularńy, uosada uopuščůno. Na wyspje pozostali jeji rdzyńńi mjyškańcy - Taino.

Bałkary - Nacyjŏ s tureckich ludōw zamiyszkujōnca hlawniy Kabardinŏ-Bałkaryjŏ we Rusyje. Jejich gŏdka to Karaczaj-bałkarskŏ gŏdka. Nŏjczynstszŏ religijŏ tej nacyje to Islam. Jejich przodkami sōm Alany

GKS Piast Gliwice (pol.: Gliwicki Klub Sportowy Piast Gliwice) – ślůnski klub szportowy s Gliwic, zołożůny we 1945 roku. Nojbarzi znůmy ze sekcyje fusbalowyj, nale mo a inksze, kej szyrmjerka, tyńis, brydż szportowy a lekkoatletyka. Fusbalowo sekcyjo bůła czynsto mjanowano ""wjecznym drugoligowcym"", skiż tygo, co Pjast ńyroz bůł bliski awansu do I ligi, nale ńigdy ńy udowało mu śe dů ńij wlyźć, aże do sezonu 2008/09. Swoje szpile Pjast groł na stadjůńe przi hul. Okrzei we Gliwicach, we sezońe 2007/08 na stadjůńe MOSiR we Gliwicach. We Ekstraklaśe kej gospodorz bydźe wystympowoł we Wodźisławju Ślůnskim, bestoż co jejich stadjůn ńy dostoł by licencyje.

Sepultura – brazylijski zespůu wykonujůncy (we růžnych uokresach dźaualności) death, thrash a groove metal. Sepultura je jednym s prekůrsorůw tego uostatnigo gatůnku. Nazwa grupy uoznačo we portugalskij godce grůbek. Zespůu bou zouožůny we 1984 roku we Belo Horizonte, bez braćikůw Maxa a Igora Cavalera.

Na anfangu XVII stolećo do majůntku Krogulno noleżoł Nowy Folwark, mjanowany tyż Nowe Budy, s kerygo rozwinyła śe wjeś Pokůj, teroźńo śedźiba gminy.

Göteborg – mjasto we Szwecyji, stolica regijůnu Västra Götaland. Srogi uostrzodek industryji (m.in. werki VOLVO AG a SKF). Druge podug wjelośći ludźůw mjasto Szwecyji.

The Beatles (czyt. De Bityls) to bůła brytyjsko muzyczno skupina ze Liverpoolu, podug wjynkszośće notůw nojzocńyjszy a nojsrogszy we gyszichće, kery fůngowoł uod 1960 (kej The Quarry Men uod 1957) do 1970.